Агенцијата за заштита на правото на слободен пристап до информациите од јавен карактер согласно член 109 став 5 од Законот за општата управна постапка („Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер („Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр. 60/20), постапувајќи по Жалбата изјавена од К.П. од Скопје, поднесена против Решение на Управен суд на Република Северна Македонија, по предметот Барање за пристап до информации од јавен карактер, на 19.05.2026 година го донесе следното:

Р Е Ш Е Н И Е

1.Жалбата изјавена од К.П. од Скопје, поднесена против Решение на Управен суд на Република Северна Македонија 0819 СПИ.бр.03-2/26 од 19.03.2026 година, заведена во Агенцијата со бр.08-52 на 21.04.2026 година, по предметот Барање за пристап до информации од јавен карактер, СЕ ОДБИВА како неоснована.
2.СЕ ПОТВРДУВА Решението на Имателот на информација 0819 СПИ.бр.03-2/26 од 19.03.2026 година

О Б Р А З Л О Ж Е Н И Е

К.П. од Скопје, како што е наведено во Жалбата,  на 27.02.2026 година, поднел Барање за пристап до информации од јавен карактер до Управен суд на Република Северна Македонија, со кое побарал по е-маил да му се достави електронски запис од следната информации: 
„Подносителот бара да му се достават копии преку електронска пошта во PDF - формат, од предмети во кои: Управниот суд одлучил со уважување на тужбеното барање против оштини во РСМ ,или  одлуки на второ степена комисија поврзани со постапка пред општина, во постапки за легализација на бесправно изграден објект, донесени во период од 01.01.2025 до денот на одговорот, кои се однесуваат на:
1.промена на барател во постапка за утврдување правен статус на бесправно изграден објект; 
2. Продолжување на постапка по пренос на сопственост;
3. Управни спорови во кои е оспорено решение на општина поради погрешно утврден барател;
4. Спорови поврзани со легитимација на барател во постапка за легализација.
Барам информациите/пресуди да бидат доставени во елетронска форма на мојата e-mail адреса:contantinpetreski@yahoo.com.Однапред благодариме за информациите.“
Постапувајќи по оваа Барање, Имателот на информации му доставил на Барателот Решение 0819 СПИ.бр.03-2/26 од 19.03.2026 година со кое го усвојува Барањето на Барателот. Во Решението е наведено: „Се даваат следните информации од јавен карактер: 
1.Правосилни Одлуки на Управниот суд се објавени на судскиот веб портал во делот „Одлуки”, односно на следниот линкhttp://www.vsrm.mk/wps/portal/usskopje/sud/odluki/  
2. Полето „напредно пребарување“ е електронска опција за полесно пребарување...Ве упатуваме на следните критериуми за пребарување: Суд...Правна област: ...Правосилен:..Категорија: овде може да се избере опција во зависност какви одлуки се пребаруваат (пр.одбивателни, уважителни, отфрлени и слично).
Во образложението на Решението меѓу другото е наведено „...податоците кои се бараат не се генерираат преку АКМИС системот, по што имателот на информации не е должен да создава нова информација или да врши дополнителна обработка на податоци заради постапување по барањето, во конкретниот случај излистување на секој судски предмет поединечно заради прибавување на бараните податоци...”
Незадоволен од наведеното Решение, Имателот на информации на 25.03.2026 година до Агенцијата поднел Жалба, заведена во Агенцијата со бр.08-52. Во Жалбата е наведено дека: „..Самото постоење на информации на веб страница не го ослободува органот од обврската да ги достави по поднесено барање...“
Агенцијата, со електронски допис бр.08-52 од 05.05.2026 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијта да ги достави сите списи во врска со предметот.
На 13.05.2026 година, Имателот на информации до Агенцијата достави Одговор на жалба со прилози, со кој Имателот на информации останува на наводите на оспореното Решение и потенцира дека „...не побарал конкретно определена информација односно судски одлуки, напротив наведува општи и широко определени видови на ситуации и евентуално донесување на одлуки во такви ситуации, кои се поврзани со спорови за легализација...туку единствено преку физичко пребарување, издвојување и анализа на вкупно 2021 предмет кои согласно електронската евиденција во Управниот суд се заведени и одлучени под основот „Легализација” во периодот определен во барањето односно од 01.01.2015 година до денес...“.
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата ја одби како неоснована, а Решението 0819 СПИ.бр.03-2/26 од 19.03.2026 година на Имателот на информации го потврди, поради следното: 
По разгледувањето на Жалбата и расположливите списи во врска со предметот, Агенцијата утврди дека Имателот на информации постапил согласно одредбите на Законот за слободен пристап до информации од јавен карактер, со тоа што има донесено Решение согласно член 20 од истиот Закон и на Барателот му доставил соодветен одговор, односно му дава информација согласно надлежностите на Управниот суд. 
Агенцијата му укажува на Барателот на информации дека, согласно член 3 став 1 алинеа 2 од Законот за слободен пристап до информации од јавен карактер  „информација од јавен карактер“ е информација во која било форма што ја создал или со која располага имателот на информацијата согласно со неговите надлежности, поради што Имателот на информации не е должен да создава нова информација за да го задоволи Барателот во однос на неговото поднесено Барање на информации за слободен пристап до информации од јавен карактер.
[bookmark: _Hlk210296729]Согласно член 3 став 1 точки г. и д. од Конвенцијата за пристап до официјални документи на Советот на Европа („Сл. весник на Република Северна Македонија“ број 170/2024), како можни ограничувања за пристап до официјални документи се посочени „дисциплински истраги“, како и „инспекција, контрола и надзор од страна на јавните органи“. Од друга страна, во член 5 став 5, точка 2 од Конвенцијата за пристап до официјални документи на Советот на Европа, Барањето за пристап до официјален документ може да биде одбиено: Ако барањето е очигледно неразумно.
Имајќи ги предвид одредбите од Конвенцијата за пристап до официјални документи на Советот на Европа, која со ратификацијата е влезена во правниот промет во Република Северна Македонија,јасно е дека во одредбите на Конвенцијатасе зема предвид можноста барањето за пристап до информации да не се користи на начин што ги крши правата на другите. Имено, со поднесување обемно барање за пристап до информации, се создава ситуација на конфликт помеѓу целта на Барателот на информацијата и целта на законската регулатива на правото на пристап до информации од јавен карактер. 
Факт е дека Законот за слободен пристап до информации од јавен карактер немаопределено колку барања може да поднесе еден Барател на информација, но сепак, објективниот критериум за несоодветна употреба на правото односно очигледната неразумност на барањетосе цени преку обемноста на барањето, непрецизноста на барањето, идентитетските и повторувачките барања, како и несериозните барања. При постапувањепо голем број барања за пристап до информации со кои се бараат информации што опфаќаат период од неколку години, постои реална можност правата на странките во други постапки кои се водат пред Имателот на информации да не бидат соодветно заштитени, а може да дојде и до застој во работата на Имателот на информации,а со тоа и до ограничувања за другите Баратели или странки поради неизвршување на редовната работа на вработените кај Имателот на информации. Ова претставува пречка за ефикасно работење на самата институција–Имател на информации, не само во областа на слободниот пристап до информации, туку и во сите негови области на работа.
 Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


									Директор,
	                                                                                                      Петар Гајдов

Доставено до:
- архива на Агенцијата 
- жалителот/барател на информацијата
- имател на информацијата

